Ir-Regolament Tal-Kummissjoni (KEE) Nru 3746/91
tat-18 ta’ Dicembru 1991
li jemenda għar-raba’ darba r-Regolament (KEE) Nru 2159/89 li jistabbilixxi regoli dettaljati għall-applikazzjoni tal-miżuri speċifiċi għal-ġewż u tal-imwieżeb tal-ħarrub kif hemm provvediment dwarhom fit-Titolu IIa tar-Regolament tal-Kunsill (KEE) Nru 1035/72
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni tas-suq tal-frott u l-ħxejjex [1], kif l-aħħar emendat bir-Regolament (KEE) No 1623/91 [2], u partikolarment l-Artikolu 14 g tiegħu,
Wara li kkunsidrat ir-Regolament tal-Kunsill (KEE) Nru 2145/91 tal-15 ta’ Lulju 1991 li jemenda r-Regolament (KEE) Nru 790/89 f’dak li jirigwardja l-ammont massimu ta’ l-għajnuna għat-titjib tal-kwalità u l-marketing fis-settur tal-ġewż u l-imwieżet tal-ħarrub [3], u partikolarment l-Artikolu 2 tiegħu,
Billi l-Artikolu 2 tar-Regolament tal-Kunsill (KEE) Nru 790/89 ta’ l-20 ta’ Marzu 1989 jistabbilixxi l-livell ta’ l-għajnuna addizzjonali b’rata fissa għall-formazzjoni ta’ organizzazzjonijiet tal-produtturi u ta’ l-ammont massimu applikat għall-għajnuna għat-titjib tal-kwalità u l-marketing fis-setturi tat-tkabbir tal-ġewż, u tal-imwieżet tal-ħarub [4] jipprovdi għall-ammont massimu li għandu jkun imħallas bħala għajnuna għal kull ettaru u għal kull sena li għandu jkun għola għall-opperazzjonijiet tat-tindif segwiti bit-tħawwil mill-ġdid u/jew il-konversjoni tal-varjetà milli għal xogħol ieħor u għall-ammonti massimi ta’ l-għajnuna ta’ l-operazzjonijiet tat-tindif għandhom ikunu miżjuda; billi r-Regolament tal-Kummissjoni (KEE) Nru 2159/89 tat-18 ta’ Lulju 1989 li jistabbilixxi regoli dettaljati għall-applikazzjoni tal-miżuri speċifiċi dwar il-ġewż u l-imwieżet tal-ħarrub kif hemm provvediment dwar dan fit-Titolu IIa tar-Regolament tal-Kunsill (KEE) Nru 1035/72 [5], kif l-aħħar emendat bir-Regolament (KEE) Nru 2286/91 [6], għandu jkun emendat kif xieraq;
Billi dawn id-disposizzjonijiet ġodda huma, bla ħsara għal ċerti kondizzjonijiet, applikabbli għal-pjani approvati qabel id-dħul fis-seħħ tar-Regolament (KEE) Nru 2145/91, iġiefiri, qabel it-23 ta’ Lulju 1991; billi, fl-interess ta’ prattika amministrattiva tajba, talbiet għal pjani sabiex ikunu aġġustati jew reveduti għal dan l-iskop għandhom ikunu ippreżentati qabel ċertu limitu ta’ żmien;
Billi l-ammont massimu ġdid ta’ l-għajnuna ta’ 475 ECU kull ettaru kull sena għal operazzjonijiet ta’ tindif għandu jkun mogħti għal perijodu ta’ ħames snin; billi dak il-perijodu għandu jibda mill-1 ta’ Settembru 1993 għal pjanijiet approvati qabel it-23 ta’ Lulju 1991, għandu jkun speċifikat li l-qasam massimu li fir-rigward tiegħu l-għajnuna tista tkun mogħtija m’għandux ikun misbuq matul il-perijodu ta’ l-applikazzjoni tal-pjan;
Billi l-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Frott u l-Ħxejjex,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2159/89 huwa b’dan emendat kif ġej:
1 Il-paragrafu li ġej huwa miżjud ma’ l-Artikolu 8:
"1.a Fil-każ tal-pjanijiet għat-titjib tal-kwalità u l-marketing li kienu ġew approvati qabel it-23 ta’ Lulju 1991, talbiet għal modifiki għandhom ikunu ippreżentati ma l-awtorità kompetenti tal-Istat Membru mhux aktar tard mill-31 ta’ Diċembru 1992.
Il-perijodu ta’ ħames snin għal-għoti ta’ l-għajnuna referut fl-Artikolu 2(1) tar-Regolament (KEE) Nru 790/89 fir-rigward ta’ dawn il-pjanijiet għandu jibda mill-1 ta’ Settembru 1993. B’dana kollu, l-oqsma koperti bl-operazzjonijiet imwettqa sa mid-data li fiha il-pjan kien inizjalment ġie approvat ma jistgħux jeċċedu 40 % tal-qasam totali tal-ġnien bis-siġar."
2. L-Anness IV huwa mibdul bl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara l-publikazzjoni tiegħu fl-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u direttament applikabbli fl-Istati Membri kollha
Magħmul fi Brussel, it-18 ta’ Diċembru 1991.